CELEX: 32016D0382
Language: sl
Date: 2016-03-15 00:00:00
Title: Izvedbeni sklep Komisije (EU) 2016/382 z dne 15. marca 2016 o ukrepu Nemčije za prepoved dajanja v promet tipa stroja za lupljenje kablov v skladu z Direktivo 2006/42/ES Evropskega parlamenta in Sveta (notificirano pod dokumentarno številko C(2016) 1520) (Besedilo velja za EGP)

17.3.2016   
            
            
               SL
            
            
               Uradni list Evropske unije
            
            
               L 72/57
            
         IZVEDBENI SKLEP KOMISIJE (EU) 2016/382
   z dne 15. marca 2016
   o ukrepu Nemčije za prepoved dajanja v promet tipa stroja za lupljenje kablov v skladu z Direktivo 2006/42/ES Evropskega parlamenta in Sveta
   
      
         (notificirano pod dokumentarno številko C(2016) 1520)
      
   
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2006/42/ES Evropskega parlamenta in Sveta z dne 17. maja 2006 o strojih in spremembah Direktive 95/16/ES (1) ter zlasti člena 11(3) Direktive,
   ob upoštevanju naslednjega:
   
               (1)
            
            
               Nemčija je v skladu s postopkom iz člena 11(2) Direktive 2006/42/ES obvestila Komisijo o ukrepu za prepoved dajanja v promet stroja za lupljenje kablov tipa QJ-001 proizvajalca Taizhou City Luqiao Qi Jin Wire Peeling Machine Manufacturing, Kitajska, in distributerja Fringo GmbH&Co.KG, Kurfürstendamm 96, 10709 Berlin.
            
         
               (2)
            
            
               Razlog za ukrep je bila neskladnost stroja za lupljenje kablov z bistvenimi zdravstvenimi in varnostnimi zahtevami iz Priloge I k Direktivi 2006/42/ES.
            
         
               (3)
            
            
               V oddelku 1.2.4.3 (Ustavitev v sili) Priloge I k Direktivi 2006/42/ES je zahtevano, da morajo biti stroji opremljeni z eno ali več napravami za ustavitev v sili, kar omogoča odvračanje dejanske ali grozeče nevarnosti. Uporabljajo se naslednje izjeme: (a) stroji, pri katerih naprava za ustavitev v sili ne bi zmanjšala tveganja, bodisi ker ne bi skrajšala časa za ustavitev bodisi ker ne bi omogočila izvedbe posebnih ukrepov, ki so potrebni za obvladovanje tveganja, (b) prenosni ročni in/ali ročno vodeni stroji. Stroj za lupljenje kablov ni bil opremljen s stikalom za ustavitev v sili, čeprav ni izpolnjeval pogojev za izjemo.
            
         
               (4)
            
            
               V oddelku 1.3.7 (Tveganje, povezano z gibajočimi se deli) Priloge I k Direktivi 2006/42/ES je zahtevano, da morajo biti gibajoči se deli strojev načrtovani in izdelani tako, da so preprečena tveganja dotikov, ki bi lahko povzročili nezgode, ali, če tveganje ni odpravljeno, opremljeni z varovali ali varovalnimi napravami. Stroj za lupljenje kablov je imel naslednje pomanjkljivosti:
               
                           —
                        
                        
                           tveganje zaradi gibajočih se delov, ker ni imel varovalnih naprav; v tem primeru zaradi izpostavljenosti klinastega jermena,
                        
                     
                           —
                        
                        
                           nezadostna razdalja od nevarnega območja; v tem primeru lahko ob neupoštevanju varnostne razdalje roke pridejo v območje kabelskih napeljav do valjev.
                        
                     
         
               (5)
            
            
               V oddelku 1.7.1 (Informacije in opozorila na strojih) Priloge I k Direktivi 2006/42/ES je zahtevano, da morajo biti vse pisne ali ustne informacije in opozorila izraženi v uradnem(-ih) jeziku(-ih) Skupnosti, ki jih lahko v skladu s Pogodbo določi država članica, v kateri bodo stroji dani v promet in/ali obratovanje, na zahtevo pa jih lahko spremljajo različice v katerih koli drugih uradnih jezikih Skupnosti, ki jih razumejo upravljavci. V primeru stroja za lupljenje kablov so bila opozorila v navodilih na voljo le v angleškem jeziku.
            
         
               (6)
            
            
               V oddelku 1.7.4.2 (Vsebina navodil) Priloge I k Direktivi 2006/42/ES so določene informacije, ki jih morajo vsebovati vsaka navodila za uporabo. Navodila za uporabo stroja za lupljenje kablov niso vsebovala informacij o preostalih tveganjih, ki ostajajo kljub ukrepom varne zasnove, zaščite in sprejetim dopolnilnim varovalnim ukrepom; ter informacij o emisijah zvokovne moči, kot je zahtevano v oddelku 1.7.4.2(l). Risbe, diagrami, opisi in razlage, ki so v skladu z zahtevami iz oddelka 1.7.4.2(e) potrebni pri uporabi, vzdrževanju in popravilih stroja ter preskušanju njegovega pravilnega delovanja, so večinoma manjkali ali so bili nejasni.
            
         
               (7)
            
            
               Komisija je distributerja Fringo GmbH&Co.KG in proizvajalca City Luqiao Qi Jin Wire Peeling Machine Manufacturing pozvala, naj predložita svoje pripombe k ukrepu, ki ga je sprejela Nemčija. Odgovora ni prejela.
            
         
               (8)
            
            
               Pregled dokazil, ki so jih predložili nemški organi, potrjuje, da stroj za lupljenje kablov tipa QJ-001 proizvajalca Taizhou City Luqiao Qi Jin Wire Peeling Machine Manufacturing, Kitajska, in distributerja Fringo GmbH&Co.KG, Nemčija, ne izpolnjuje bistvenih zdravstvenih in varnostnih zahtev iz člena 5(1)(a) Direktive 2006/42/ES ter da ta neskladnost povzroča resna tveganja za poškodbe uporabnikov. Zato je ukrep, ki ga je sprejela Nemčija, ustrezno obravnavati kot utemeljen –
            
         SPREJELA NASLEDNJI SKLEP:
   Člen 1
   Ukrep Nemčije za prepoved dajanja v promet stroja za lupljenje kablov tipa QJ-001 proizvajalca Taizhou City Luqiao Qi Jin Wire Peeling Machine Manufacturing, Kitajska, in distributerja Fringo GmbH&Co.KG, Kurfürstendamm 96, 10709 Berlin, je utemeljen.
   Člen 2
   Ta sklep je naslovljen na države članice.
   
      V Bruslju, 15. marca 2016
      
         
            Za Komisijo
         
         Elżbieta BIEŃKOWSKA
         
            Članica Komisije
         
      
   
   
      (1)  UL L 157, 9.6.2006, str. 24.